ᱥᱟᱢᱤᱱᱟ ᱥᱟᱭᱮᱫ

ᱥᱟᱢᱤᱱᱟ ᱦᱟᱥᱟᱱ ᱥᱟᱭᱮᱫ (᱑᱙᱔᱔ – ᱑᱗ ᱥᱮᱯᱴᱮᱢᱵᱚᱨ ᱒᱐᱑᱖), ᱢᱤᱫ ᱯᱟᱧᱡᱟᱵᱤᱼᱯᱟᱹᱨᱥᱤ ᱥᱮᱨᱮᱧᱤᱭᱟᱹ ᱟᱨ ᱥᱮᱨᱮᱧ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤᱭᱟᱜ ᱥᱮᱨᱮᱧ https://m.soundcloud.com/saminahasansyed ᱨᱮ ᱧᱟᱢ ᱜᱟᱱᱚᱜᱼᱟ᱾ ᱩᱱᱤ ᱫᱚ ᱵᱷᱟᱭᱤ ᱪᱷᱮᱞᱟ, ᱠᱟᱣᱟᱞ ᱵᱟᱪᱷᱟ ᱜᱷᱟᱨᱟᱱᱟ ᱨᱤᱱᱤᱡ ᱩᱥᱛᱟᱫ ᱪᱷᱳᱴᱴᱮ ᱜᱷᱩᱞᱟᱢ ᱟᱞᱤ ᱠᱷᱟᱱ ᱞᱮᱠᱟᱱ ᱢᱟᱨᱟᱝ ᱜᱩᱨᱩ ᱠᱚ ᱥᱟᱶ ᱮ ᱪᱮᱫ ᱞᱮᱫ ᱛᱟᱦᱮᱸᱫ, ᱱᱩᱠᱩ ᱠᱚᱫᱚ ᱠᱤᱪᱷᱩ ᱧᱩᱛᱩᱢ ᱠᱚ ᱮᱢ ᱮᱱᱟ᱾ ᱩᱱᱤ ᱫᱚ ᱩᱥᱛᱟᱫ ᱪᱷᱳᱴᱴᱮ ᱜᱷᱩᱞᱟᱢ ᱟᱞᱤ ᱠᱷᱟᱱ ᱥᱟᱶ ᱢᱤᱫ ᱫᱚᱥᱚᱠ ᱠᱷᱚᱱ ᱪᱮᱛᱟᱱ ᱥᱮᱨᱮᱧ ᱠᱚ ᱨᱤᱠᱳᱨᱰ ᱞᱮᱫ ᱛᱟᱦᱮᱸᱫ᱾ ᱱᱚᱣᱟ ᱫᱚ ᱩᱱᱤᱭᱟᱜ ᱠᱩᱠᱢᱩ ᱛᱟᱦᱮᱸ ᱠᱟᱱᱟ ᱡᱮ ᱱᱚᱣᱟ ᱠᱚ ᱥᱮᱨᱮᱧ ᱨᱤᱱ ᱯᱟᱹᱨᱩᱠᱷᱤᱭᱟᱹ ᱟᱨ ᱠᱟᱹᱢᱤᱭᱟᱹ ᱠᱚ ᱞᱟᱹᱜᱤᱫ ᱧᱟᱢ ᱜᱟᱱᱚᱜᱼᱟ ᱟᱨ ᱚᱱᱟᱛᱮ ᱩᱱᱤᱭᱟᱜ ᱠᱩᱲᱤ ᱜᱤᱫᱽᱨᱟᱹ, ᱨᱤᱥᱟᱢ ᱥᱟᱭᱮᱫ, ᱢᱤᱫ ᱢᱟᱱᱚᱛ ᱧᱟᱢ ᱵᱷᱤᱡᱩᱣᱟᱞ ᱵᱟᱰᱚᱦᱤ ᱱᱚᱣᱟ ᱠᱚ ᱩᱱᱤᱭᱟᱜ ᱩᱭᱦᱟᱹᱨ ᱛᱮ https://khayalmala.org/ ᱨᱮ ᱥᱟᱡᱟᱣ ᱠᱮᱫᱟ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱟᱹᱢᱤ
ᱥᱟᱢᱤᱱᱟ ᱫᱚ ᱰᱤᱥᱮᱢᱵᱚᱨ ᱑᱙᱔᱔ ᱨᱮ ᱯᱷᱤᱨᱳᱡᱽᱯᱩᱨ, ᱯᱟᱧᱡᱟᱵᱽ ᱯᱚᱱᱚᱛ, ᱵᱨᱤᱴᱤᱥ ᱥᱤᱧᱚᱛ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ᱾ ᱩᱱᱤ ᱧᱩᱛᱩᱢᱟᱱ ᱯᱟᱠᱤᱥᱛᱟᱱᱤ ᱯᱷᱤᱞᱢ ᱠᱚᱢᱯᱳᱡᱟᱨ ᱯᱷᱤᱨᱳᱡᱽ ᱱᱤᱡᱟᱢᱤ, ᱵᱷᱟᱭᱤ ᱪᱮᱞᱟ ᱟᱨ ᱩᱥᱛᱟᱫ ᱪᱷᱳᱴᱴᱮ ᱜᱷᱩᱞᱟᱢ ᱟᱞᱤ ᱠᱷᱟᱱ ᱦᱚᱛᱮᱛᱮ ᱠᱞᱟᱥᱤᱠᱟᱞ ᱥᱮᱨᱮᱧ ᱨᱮ ᱥᱮᱪᱮᱫ ᱮ ᱧᱟᱢ ᱞᱮᱫ ᱛᱟᱦᱮᱸᱫ᱾ ᱠᱞᱟᱥᱤᱠᱟᱞ ᱥᱮᱨᱮᱧ ᱨᱮ ᱟᱡᱟᱜ ᱥᱮᱪᱮᱫ ᱛᱟᱭᱚᱢ, ᱩᱱᱤ ᱟᱡ ᱛᱮ ᱯᱮ ᱫᱚᱥᱚᱠ ᱠᱷᱚᱱ ᱪᱮᱛᱟᱱ ᱦᱟᱹᱵᱤᱡ ᱦᱳᱢ ᱤᱠᱳᱱᱳᱢᱤᱠᱥ, ᱞᱟᱦᱳᱨ ᱠᱚᱞᱮᱡᱽ ᱨᱮ ᱥᱮᱨᱮᱧ ᱮ ᱪᱮᱫ ᱟᱠᱟᱫᱟ᱾

ᱥᱟᱶᱛᱟ ᱟᱨ ᱥᱟᱹᱥᱠᱨᱤᱛᱤ ᱠᱟᱹᱢᱤ
ᱥᱟᱢᱤᱱᱟ ᱦᱟᱥᱟᱱ ᱥᱟᱭᱮᱫ ᱫᱚ ᱱᱟᱡᱽᱢ ᱦᱳᱥᱟᱭᱤᱱ ᱥᱟᱭᱮᱫ ᱥᱟᱶ ᱮ ᱵᱟᱯᱞᱟ ᱞᱮᱱ ᱛᱟᱦᱮᱸᱫ᱾ ᱱᱩᱠᱤᱱ ᱵᱟᱱᱟᱨ ᱜᱮ ᱯᱟᱧᱡᱟᱵᱤ ᱥᱟᱹᱥᱠᱨᱤᱛᱤ, ᱯᱟᱧᱡᱟᱵᱤ ᱥᱟᱶᱦᱮᱫ ᱟᱨ ᱯᱟᱧᱡᱟᱵᱤ ᱯᱟᱹᱨᱥᱤ ᱞᱟᱹᱜᱤᱫ ᱟᱹᱰᱤ ᱢᱟᱨᱟᱝ ᱠᱩᱥᱤᱭᱟᱱ ᱠᱤᱱ ᱛᱟᱦᱮᱸ ᱠᱟᱱᱟ᱾ ᱥᱟᱫᱷᱟᱨᱚᱱ ᱞᱮᱠᱟᱛᱮ, ᱱᱩᱠᱩ ᱞᱟᱦᱳᱨ ᱨᱮ ᱢᱮᱱᱟᱜ ᱟᱠᱚᱣᱟᱜ ᱚᱲᱟᱜ ᱨᱮ ᱦᱟᱯᱛᱟᱠᱤᱭᱟᱹ ᱢᱤᱫ ᱧᱟᱯᱟᱢ ᱠᱤᱱ ᱥᱟᱯᱲᱟᱣ ᱮᱫ ᱛᱟᱦᱮᱸᱫ ᱡᱟᱦᱟᱸ ᱫᱚ ᱯᱟᱧᱡᱟᱵᱤ ᱥᱟᱹᱥᱠᱨᱤᱛᱤ ᱨᱮ ᱠᱩᱥᱤᱭᱟᱜ ᱡᱚᱛᱚ ᱦᱚᱲ ᱞᱟᱹᱜᱤᱫ ᱠᱷᱩᱞᱟᱹ ᱜᱮ ᱛᱟᱦᱮᱸ ᱠᱟᱱᱟ᱾ ᱮᱴᱟᱜ ᱥᱟᱫᱷᱟᱨᱚᱱ ᱠᱩᱥᱤ ᱡᱟᱦᱟᱸ ᱡᱩᱨᱤ ᱡᱚᱛᱟ ᱠᱤᱱ ᱛᱟᱦᱮᱸ ᱠᱟᱱ ᱯᱟᱧᱡᱟᱵᱤ ᱠᱚᱵᱤᱛᱟ ᱟᱨ ᱯᱟᱧᱡᱟᱵᱤ ᱥᱮᱨᱮᱧ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱥᱟᱢᱤᱱᱟ ᱫᱚ ᱟᱹᱛᱷᱤ ᱠᱚ ᱥᱟᱶ ᱟᱡ ᱡᱟᱶᱟᱭ ᱱᱟᱡᱽᱢ ᱦᱳᱥᱟᱭᱤᱱ ᱥᱟᱭᱮᱫ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱯᱟᱧᱡᱟᱵᱤ ᱠᱞᱟᱥᱤᱠᱟᱞ ᱠᱚᱵᱤᱛᱟ ᱮ ᱥᱮᱨᱮᱧ ᱮᱫ ᱛᱟᱦᱮᱸᱫ᱾

ᱜᱩᱨ ᱟᱨ ᱞᱤᱜᱮᱥᱤ
ᱩᱱᱤ ᱫᱚ ᱑᱗ ᱥᱮᱯᱴᱮᱢᱵᱚᱨ ᱒᱐᱑᱖ ᱨᱮ ᱗᱒ ᱥᱮᱨᱢᱟ ᱩᱢᱮᱨ ᱨᱮᱭ ᱵᱚᱸᱜᱟ ᱛᱟᱞᱟ ᱮᱱᱟ᱾ ᱥᱟᱢᱤᱱᱟ ᱥᱟᱭᱮᱫ ᱫᱚ ᱟᱡᱟᱜ ᱜᱩᱨ ᱢᱟᱬᱟᱝ ᱠᱤᱪᱷᱩ ᱚᱠᱛᱚ ᱠᱷᱚᱱ ᱠᱮᱱᱥᱟᱨ ᱠᱷᱚᱱ ᱮ ᱯᱤᱲᱤᱛ ᱮᱫ ᱛᱟᱦᱮᱸᱫ᱾ ᱩᱱᱤ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱞᱟᱦᱳᱨ ᱨᱮ ᱵᱟᱵᱟ ᱥᱟᱦ ᱡᱟᱢᱟᱞ ᱛᱚᱯᱟ ᱴᱷᱟᱶ ᱨᱮᱠᱚ ᱛᱚᱯᱟ ᱠᱮᱫᱮᱭᱟ᱾ ᱥᱟᱞᱤᱢᱟ ᱦᱟᱥᱢᱤ, ᱢᱟᱫᱤᱦᱟ ᱜᱟᱣᱦᱟᱨ, ᱡᱟᱭᱤᱢ ᱠᱟᱫᱽᱨᱤ ᱟᱨ ᱧᱩᱛᱩᱢᱟᱱ ᱯᱟᱠᱤᱥᱛᱟᱱᱤ ᱟᱨᱠᱤᱴᱮᱠᱴ ᱱᱟᱭᱟᱨ ᱟᱞᱤ ᱰᱟᱰᱟ ᱥᱟᱶ ᱞᱟᱦᱳᱨ ᱨᱤᱱ ᱟᱹᱰᱤ ᱜᱟᱱ ᱯᱨᱚᱢᱩᱠᱷ ᱦᱚᱲ ᱱᱚᱣᱟ ᱛᱚᱯᱟ ᱨᱮᱠᱚ ᱥᱮᱞᱮᱫ ᱞᱮᱱ ᱛᱟᱦᱮᱸᱫ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ